CELEX: 31997D0107
Language: el
Date: 1997-01-16 00:00:00
Title: 97/107/ΕΚ: Απόφαση της Επιτροπής της 16ης Ιανουαρίου 1997 για την έγκριση μεθόδων ταξινόμησης των σφαγίων χοίρων στο Βέλγιο (Τα κείμενα στη γαλλική και την ολλανδική γλώσσα είναι τα μόνα αυθεντικά)

Avis juridique important

|

31997D0107

97/107/ΕΚ: Απόφαση της Επιτροπής της 16ης Ιανουαρίου 1997 για την έγκριση μεθόδων ταξινόμησης των σφαγίων χοίρων στο Βέλγιο (Τα κείμενα στη γαλλική και την ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 039 της 08/02/1997 σ. 0017 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιανουαρίου 1997 για την έγκριση μεθόδων ταξινόμησης των σφαγίων χοίρων στο Βέλγιο (Τα κείμενα στη γαλλική και την ολλανδική γλώσσα είναι τα μόνα αυθεντικά) (97/107/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,Εκτιμώντας:ότι ο κανονισμός (ΕΟΚ) αριθ. 3220/84 του Συμβουλίου προβλέπει, στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου 7 ότι η έγκριση των μεθόδων ταξινόμησης υπόκειται σε ανώτατη ανοχή στατιστικού σφάλματος εκτίμησης 7 ότι η εν λόγω ανοχή καθορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε από τον κανονισμό (ΕΚ) αριθ. 3127/94 (4) 7ότι η Επιτροπή, σύμφωνα με την απόφαση 88/184/ΕΟΚ (5), όπως τροποποιήθηκε από την απόφαση 93/703/ΕΚ (6), ενέκρινε μία μέθοδο ταξινόμησης των σφαγίων χοίρων στο Βέλγιο 7ότι η κυβέρνηση του Βελγίου ζήτησε από την Επιτροπή την έγκριση της εφαρμογής δύο νέων μεθόδων ταξινόμησης σφαγίων χοίρων και υπέβαλε για το λόγο αυτό τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85 7 ότι η εξέταση της εν λόγω αίτησης απέδειξε ότι πληρούνται οι όροι για την έγκριση των εν λόγω μεθόδων ταξινόμησης 7ότι, σύμφωνα με το άρθρο 2 του κανονισμού (ΕΟΚ) αριθ. 3220/84, μπορεί να επιτρέπεται στα κράτη μέλη να προβλέπουν διαφορετική παρουσίαση των σφαγίων χοίρων από αυτήν που καθορίζεται στο ίδιο άρθρο, όταν η εμπορική πρακτική ή οι τεχνικές απαιτήσεις δικαιολογούν τέτοια παρέκκλιση 7ότι, στο Βέλγιο, οι τεχνικές απαιτήσεις που συνδέονται με την εφαρμογή της μεθόδου ταξινόμησης και, συνεπώς, η εμπορική πρακτική έχουν ως αποτέλεσμα να παραμένουν πάνω στο σφάγιο το περινεφρικό λίπος, τα νεφρά και το διάφραγμα 7 ότι τα ανωτέρω πρέπει να λαμβάνονται υπόψη στον υπολογισμό του βάρους κατά την παρουσίαση 7ότι πρέπει, για λόγους σαφήνειας, να εκδοθεί νέα απόφαση 7 ότι, συνεπώς, η απόφαση 88/184/ΕΟΚ πρέπει να καταργηθεί 7ότι δεν επιτρέπεται καμία τροποποίηση των μεθόδων, εκτός αν εκδοθεί νέα απόφαση από την Επιτροπή με βάση την κτηθείσα εμπειρία 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Επιτρέπεται στο Βέλγιο η εφαρμογή των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:- το όργανο που ονομάζεται «Capteur Gras / Maigre - Sydel» (CGM) και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 1 του παραρτήματος,- το όργανο που ονομάζεται «Giralda Choirometer PG 200» και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 2 του παραρτήματος.Άρθρο 2 Κατά παρέκκλιση της παρουσίασης που αναφέρεται στο άρθρο 2 του κανονισμού (ΕΟΚ) αριθ. 3220/84, τα σφάγια χοίρων παρουσιάζονται, κατά τις διαδικασίες ζύγισης και ταξινόμησης, με το περινεφρικό λίπος, τα νεφρά και το διάφραγμα. Προκειμένου να καθοριστούν οι ποσοστώσεις του εσφαγμένου χοίρου σε συγκρίσιμη βάση, το μετρηθέν βάρος του θερμού σφαγίου μειώνεται κατά 2,6 %.Άρθρο 3 Δεν επιτρέπεται καμία τροποποίηση των μεθόδων εκτίμησης (όργανα, τόποι πραγματοποίησης μετρήσεων και τύποι).Άρθρο 4 Η απόφαση 88/184/ΕΟΚ καταργείται.Εντούτοις, μέχρι τις 31 Οκτωβρίου 1997, το Βέλγιο μπορεί να εξακολουθήσει να εφαρμόζει τη μέθοδο ταξινόμησης των σφαγίων χοίρων που προβλέπεται από την απόφαση 88/184/ΕΟΚ αντί της μεθόδου που ισχύει με βάση την παρούσα απόφαση.Άρθρο 5 Η παρούσα απόφαση απευθύνεται στο Βασίλειο του Βελγίου.Βρυξέλλες, 16 Ιανουαρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 301 της 20. 11. 1984, σ. 1.(2) ΕΕ αριθ. L 320 της 22. 12. 1993, σ. 5.(3) ΕΕ αριθ. L 285 της 25. 10. 1985, σ. 39.(4) ΕΕ αριθ. L 330 της 21. 12. 1994, σ. 43.(5) ΕΕ αριθ. L 83 της 29. 3. 1988, σ. 40.(6) ΕΕ αριθ. L 328 της 29. 12. 1993, σ. 57.ΠΑΡΑΡΤΗΜΑ ΜΕΡΟΣ 1 CAPTEUR GRAS/MAIGRE - SYDEL (CGM) 1. Η ταξινόμηση των σφαγίων χοίρων πραγματοποιείται με τη βοήθεια του οργάνου «Capteur Gras/Maigre - Sydel (CGM)».2. Το όργανο είναι εξοπλισμένο με αισθητήρα Sydel υψηλής ευκρίνειας, διαμέτρου 8 mm, μία φωτοδίοδο εκπομπής υπέρυθρων ακτίνων (Honeywell) και δύο φωτοδέκτες (Honeywell). Η απόσταση λειτουργίας κυμαίνεται από 0 μέχρι 105 mm.Οι μετρηθείσες τιμές μετατρέπονται σε αποτέλεσμα εκτίμησης του ποσοστού του άπαχου κρέατος από το ίδιο το CGM.3. Η περιεκτικότητα του σφαγίου σε άπαχο κρέας υπολογίζεται με βάση τον ακόλουθο τύπο:^y = 59,902386 - 1,060750 x1 + 0,229324 x2όπου:^y = το εκτιμώμενο ποσοστό του άπαχου κρέατος στο σφάγιο 7x1 = το πάχος του νωτιαίου λίπους (συμπεριλαμβανομένης της ψευδομεμβράνης) εκφρασμένο σε χιλιοστά, σε απόσταση 6 εκατοστών παραπλεύρως της μέσης γραμμής του σφαγίου, ανάμεσα στο τελευταίο τρίτο και τέταρτο πλευρό 7x2 = το πάχος του μυός εκφρασμένο σε χιλιοστά, το οποίο μετριέται ταυτόχρονα και στο ίδιο σημείο με το x1. Ο τύπος ισχύει για τα σφάγια χοίρων βάρους μεταξύ 60 και 120 κιλών.ΜΕΡΟΣ 2 GIRALDA CHOIROMETER PG 200 1. Η ταξινόμηση των σφαγίων χοίρων πραγματοποιείται με τη βοήθεια του οργάνου «Giralda Choirometer PG 200».2. Το όργανο είναι εξοπλισμένο με αισθητήρα (Siemens KOM 2110) διαμέτρου 6 mm, μία φωτοδίοδο (LED Siemens F 28) και ένα φωτοανιχνευτή (Siemens F 232). Η απόσταση λειτουργίας κυμαίνεται από 0 μέχρι 125 mm. Οι μετρηθείσες τιμές μετατρέπονται σε αποτέλεσμα εκτίμησης του ποσοστού του άπαχου κρέατος από το ίδιο το PG 200.3. Η περιεκτικότητα του σφαγίου σε άπαχο κρέας υπολογίζεται με βάση τον ακόλουθο τύπο:^y = 48,605031 - 0,822075 x1 + 0,378669 x2όπου:^y = το εκτιμώμενο ποσοστό του άπαχου κρέατος στο σφάγιο 7x1 = το πάχος του νωτιαίου λίπους (συμπεριλαμβανομένης της ψευδομεμβράνης) εκφρασμένο σε χιλιοστά, σε απόσταση 6 εκατοστών παραπλεύρως της μέσης γραμμής του σφαγίου, ανάμεσα στο τελευταίο τρίτο και τέταρτο πλευρό 7x2 = το πάχος του μυός εκφρασμένο σε χιλιοστά, το οποίο μετριέται ταυτόχρονα και στο ίδιο σημείο με το x1. Ο τύπος ισχύει για τα σφάγια χοίρων βάρους μεταξύ 60 και 120 κιλών.